นายกรัฐมนตรี บริจาคเงินส่วนตัวช่วยเหลือน้ำท่วม 1 แสนบาท ประเดิมรายการ “ร่วมใจ พี่น้องไทย ช่วยภัยน้ำท่วม”
นายกรัฐมนตรี บริจาคเงินส่วนตัวช่วยเหลือน้ำท่วม 1 แสนบาท ประเดิมรายการ “ร่วมใจ พี่น้องไทย ช่วยภัยน้ำท่วม” ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมการประชาสัมพันธ์การเปิดรับบริจาคเงินช่วยเหลือประชาชนผู้ประสบอุทกภัย โดยนายเทวัญ ลิปตพัลลภ รัฐมนตรีประจำสำนักนายกรัฐมนตรี ให้ข้อมูลว่า รัฐบาลจะจัดรายการ “ร่วมใจ พี่น้องไทย ช่วยภัยน้ำท่วม” ในช่วงเย็นวันนี้ ซึ่งนายกรัฐมนตรีได้ประเดิมบริจาคเงินส่วนตัว จำนวน 1 แสนบาท พร้อมระบุว่า การช่วยเหลือประชาชน จะต้องไปสอบถามประชาชนว่ามีความต้องการสิ่งของหรือต้องการเงินขณะที่นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นำเด็กและเยาวชนดีเด่นแห่งชาติ เข้าพบนายกรัฐมนตรี โดยตัวแทนเด็กและเยาวชนดีเด่นแห่งชาติ สาขาศิลปวัฒนธรรม ประจำปี 2562 ได้ติดเข็มกลัดธีมงานวันเยาวชนแห่งชาติให้กับนายกรัฐมนตรี และงานจะจัดขึ้นในวันที่ 20 กันยายน 2562 ภายใต้หัวข้อ “จิตอาสา” เพื่อให้เยาวชนได้แสดงพลัง กล้าคิด กล้าแสดงออก พร้อมที่จะพัฒนาศักยภาพและแสดงออกในเชิงสร้างสรรค์นายอิทธิพล คุณปลื้ม รัฐมนตรีว่าการกระทรวงวัฒนธรรม ประชาสัมพันธ์งานสืบสาน เทศกาล ประเพณี วิถีไทย ทั้งประเพณีทำบุญสารทเดือนสิบ จังหวัดนครศรีธรรมราช ประเพณีอุ้มพระดำน้ำ จังหวัดเพชรบูรณ์ และประเพณีถือศีลกินผัก(กินเจ)จังหวัดชลบุรี และจังหวัดภูเก็ต โดยนายกรัฐมนตรี กล่าวว่า การที่ลงพื้นที่จังหวัดนครศรีธรรมราช ก็เพื่อไปดูเรื่องการระบายน้ำ เพราะถือเป็นจังหวัดสำคัญที่จะระบายน้ำลงสู่ทะเลให้เร็วขึ้น นี่คือสิ่งที่รัฐบาลจะต้องทำเพื่อบริหารจัดการน้ำให้ทั่วถึง พร้อมกันนี้นายกรัฐมนตรี ได้อธิษฐานขอพรพระพุทธมหาธรรมราชาจำลอง พระพุทธรูปคู่บ้านคู่เมืองของเพชรบูรณ์ ก่อนนำไปร่วมประเพณีอุ้มพระดำน้ำ ว่า ขอให้บ้านเมืองสงบเรียบร้อย โดยรัฐบาลจะทำให้มีเสถียรภาพและขอให้ข้าราชการทุกคนทำงานสำเร็จทุกประการ ทั้งนี้ให้ทุกคนตระหนักถึงประเพณีวัฒนธรรมไทย ไม่เช่นนั้นประเทศจะอยู่ไม่ได้ เพราะทุกอย่างมีความเป็นมาที่ยาวนาน มีสิ่งที่ควรอนุรักษ์อีกมากมาย ซึ่งประเทศจะเดินหน้าไม่ได้ หากลืมความเป็นมาของตัวเอง เพราะทุกคนมีร้ากเหง้านอกจากนี้ นายอเล็กซ์ซานดา อัลบอน อังศุสิงห์ อายุ 20 ปี นักแข่งรถ Formula 1 สัญชาติไทย เข้าพบและรับโอวาทจากนายกรัฐมนตรี โดยนายอเล็กซ์ซานดา ได้มอบชุดแข่งพร้อมลายเซ็นต์ให้นายกรัฐมนตรี ขณะที่นายกรัฐมนตรี กล่าวว่าดีใจที่มีคนไทยคอยสร้างชื่อเสียงให้ประเทศ